**DĖL PRITARIMO ROKIŠKIO KRAŠTO MUZIEJAUS DIREKTORIAUS 2015 METŲ VEIKLOS ATASKAITAI**

2016 m. kovo 25 d. Nr. TS-41

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punktu, Rokiškio rajono savivaldybės taryba n u s p r e n d ž ia:

 Pritarti Rokiškio krašto muziejaus direktoriaus 2015 metų veiklos ataskaitai (pridedama).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Janina Komkienė

 PRITARTA

 Rokiškio rajono savivaldybės

tarybos 2016 m. kovo 25 d. sprendimu Nr. TS-41

**ROKIŠKIO KRAŠTO MUZIEJAUS DIREKTORIAUS**

**2015 M. VEIKLOS ATASKAITA**

**Prioritetinis tikslai**

1. Kaupti, saugoti, konservuoti, restauruoti, tyrinėti, eksponuoti ir propaguoti krašto materialiojo ir nematerialiojo kultūros paveldo vertybes.

2. Susieti krašto istorijos, kultūros paveldo vertybių kaupimą ir saugojimą su informacijos visuomenei teikimu, visuomenės kultūros bei švietimo poreikių tenkinimu, kultūros paslaugų teikimu.

3. Plėtoti informacinę visuomenę.

4. Saugoti ir puoselėti krašto kultūros tapatumą, skatinti krašto kultūros atvirumą.

**Trumpas aprašas**

1. Rokiškio krašto muziejus yra Rokiškio rajono savivaldybės biudžetinė įstaiga, kaupianti, sauganti, tirianti, konservuojanti, restauruojanti ir populiarinanti Rokiškio krašto archeologijos, istorijos, dvarų kultūros, meno ir etninės kultūros vertybes. Muziejus priskiriamas kraštotyros muziejų rūšiai.

**Muziejaus struktūra**



**Uždaviniai ir vertinimo kriterijai**

**1. Įsigyti, kaupti, tirti ir sisteminti muziejinę bei istorinę vertę turinčius eksponatus, formuoti muziejaus rinkinius**. **Užtikrinti sukauptų muziejinių vertybių apskaitą.** *Vertinimo kriterijai:* per metus muziejininkai surinko ir muziejaus fondus papildė 3720 muziejinės vertės daiktais: iš jų: 3514 vnt. – pagrindinį fondą ir 206 vnt. – pagalbinį fondą. 3720 naujai gauti eksponatai įvertinti tikrąja verte – 327 167,56 Eur (*pagal* *Lietuvos Respublikos kultūros ministro* *2010-08-20 įsakymą Nr. ĮV-446 „Dėl muziejinių vertybių vertinimo metodinių rekomendacijų patvirtinimo“ visi muziejaus eksponatai (ir pirkti, ir gauti nemokamai) iki 2020 m. turi būti pervertinti eurais tikrąja verte).* Pervertinti 447 eksponatai, jų vertė – 26 985,00 Eur. Nupirktas 471 eksponatas už 1569 Eur. 3249 vnt. eksponatų gauta nemokamai: 82 tapybos darbus dovanojo kraštietis, Rokiškio krašto garbės pilietis R. Z. Bičiūnas (jie įvertinti 256 430,00 Eur); rokiškietis A. Masiulis – 1167 vnt. įvairių senų spaudinių, knygų, dokumentų (jie įvertinti 5996,00 Eur), SEB banko patarėjas Gitanas Nausėda – 1839 m. Paryžiuje išleistą S. Tyzenhauzaitės romano „Halinna Oginska“ I, II tomus (jo tikroji vertė – 3150 Eur), gautos kitos dovanos.

Visi naujai gauti eksponatai surašyti į GEK (gaunamų eksponatų knygą), suteikiant kiekvienam eksponatui inventorinį numerį; visi nuvalyti, įvokuoti, aplenkti, patalpinti į nuolatines saugojimo vietas – saugyklas. Buvo nuolat atliekami valymo ir dezinfekcijos darbai visose muziejaus saugyklose (muziejuje yra 12 saugyklų 45 ekspozicijos salės). Profilaktiškai dezinfekuota 1700 vnt. ir konservuota 150 vnt. etnografijos eksponatų. Kasdien stebėta saugyklų ir ekspozicijų salių drėgmės bei temperatūros režimas (tam tikslui atnaujinti prietaisai, įsigyta 18 elektroninių matuoklių).

P. Gudyno restauravimo centrui perduota restauruoti: 6 liaudies tapybos darbai; 39 archeologiniai radiniai (iš 2014 m. vykdytų archeologinių tyrimų senojoje Rokiškio dvarvietėje).

Nufotografuota, nuskenuota, suskaitmeninta ir įkelta į LIMIS 100 vnt. eksponatų.

Visiems naujai gautiems eksponatams parašytos sisteminės ir topografinės kartotekos kortelės (7440 vnt.).

115 vnt. eksponatų deponuota kitiems muziejams, institucijoms.

Iš viso muziejaus fonduose saugoma 104951 tūkst. eksponatų *(per metus jų padaugėjo 3720 vnt.)*

**2. Viešai naudoti muziejuje saugomas muziejines vertybes, rengti nuolatines ir laikinas ekspozicijas, publikuoti tyrimų rezultatus, rengti parodas bei kt. renginius.** *Vertinimo kriterijai: p*er metus surengtos 52 parodos *(2013 m. – 46, 2014 m. – 53),* 183 renginiai *(2013 m. – 105, 2014 m. – 150)*, audiogidų paslaugos suteiktos 67 lankytojų grupėms, aptarnauti 69 fondų lankytojai, suteikta įvairi informacija muziejaus interesantams. Per metus muziejų aplankė 50716 lankytojų *(2013 m. – 49187, 2014 m. –52505).*



**3. Vykdyti neformalų švietimą, rengti moksleivių švietimo programas**. *Vertinimo kriterijai:* per metus surengti 483 edukaciniai užsiėmimai *(2013 m. – 560, 2014 m. –574).* Edukacijose pabuvojo 14141 lankytojas (9,7 proc. mažiau negu 2014 m.).

**4. Formuoti muziejaus bibliotekos fondą ir archyvą**. *Vertinimo kriterijai:* muziejaus biblioteka papildyta 57 naujais spec. leidiniais, muziejaus archyvas – 15 bylų, kuriose muziejininkai patalpino naujai surinktą medžiagą (1300 lapų).

**5. Rengti, leisti ir platinti su muziejaus veikla, krašto istorija ir dvarų kultūros paveldu susijusius leidinius.** *Vertinimo kriterijus:* parengti ir išleisti 7 leidiniai *(2013 m. – 4, 2014 m. – 5).*

**6. Muziejaus rinkinius, renginius, veiklą pristatyti muziejaus svetainėje.** *Vertinimo kriterijus:* nuolat viešinta informacija muziejaus internetinėje svetainėje; ją per metus aplankė 69288 lankytojai, socialiniame tinkle ,,Facebook“ profilyje informacija peržiūrėta 227779 kartų; 2015 m. prie muziejaus draugų ,,Facebook“ profilyje prisijungė 606 (šiuo metu bendras draugų skaičius – 2554).

**7. Dalyvauti LIMIS darbe.** *Vertinimo kriterijai:* per metus suskaitmeninta 816 eksponatų, iš jų – 210 vnt. įkelta į LIMIS; muziejaus el. svetainėje į skaitmeninės bibliotekos duomenų bazę įkelta 10 XIX a. dvaro archyvinių bylų (iš viso – 7000 psl.).

**8. Organizuoti, vykdyti kraštotyrinę tiriamąją veiklą.** *Vertinimo kriterijus:* surengta etnografinė ekspedicija po Rokiškio r. fiksuojant išlikusį medinį paveldą, organizuotos išvykos. Surengtas tarptautinis susitikimas-apskrito stalo diskusija „Grafų Tyzenhauzų kultūros kelias“, dalyvauta 4 mokslinėse konferencijose, parengtas ir išleistas muziejaus rinkinio katalogas „Verpimo ir audimo įrankių rinkinys Rokiškio krašto muziejuje“; dalyvauta žvalgomuosiuose archeologiniuose tyrinėjimuose senojo Rokiškio dvaro vietoje, tvarkyti ir sisteminti archeologiniai radiniai.

**Renginių organizavimo veikla**

 2015 m. muziejuje (kartu su padaliniais) surengta 78 renginiais daugiau negu 2014 m., renginiuose ir parodose pabuvojo 16022 lankytojai.

 Buvo surengti jau tradicija tapę renginiai:

- pilietiškumo pamoka-teatralizuota akcija „Mes vykome ginti laisvės“, skirta Laisvės gynėjų dienai paminėti Juodupės gimnazijoje, iš renginio vietos buvo parodytas LRT televizijos tiesioginis reportažas;

- respublikinė mokytojų ir mokinių kalėdinė kūrybos paroda-konkursas;

- Užgavėnių šventė visuomenei prie muziejaus,

- renginys, skirtas tarptautiniam projektui „Muziejų naktis 2015“,

- renginys „Viduramžių turnyras. Roko kalavijas“, skirtas Valstybės dienai paminėti (finansavimas gautas iš LKT),

- VIII klasikinės muzikos festivalis (rėmėjas AB „Rokiškio sūris“),

- edukacinė akcija „Kalėdinis paštas“,

- vakaras-koncertas „Naujųjų belaukiant“.

 Rokiškėnų dėmesio susilaukė renginys, skirtas Europos žydų kultūros dienai bei informacinio stendo „Rokiškio sinagogų vietos įamžinimas“ atidengimas Sinagogų gatvėje (finansavimas gautas iš LKT).

 Muziejuje vyko Baltų vienybės dienos renginiai: pirmą kartą Lietuvos istorijoje buvo surengti Lietuvos r. ir Latvijos r. vyriausybių bendras posėdis bei Lietuvos Respublikos Seimo pirmininkės L. Graužinienės ir Latvijos Respublikos Saeimos pirmininkės I. Murniecės bei abiejų šalių Tarpparlamentinių grupių narių susitikimas; pristatyta Latvijos valstybinio archyvo ir Lietuvos r. Seimo kanceliarijos paroda „25 laisvės metai“;

 Renginys – Senelio Kalėdos rezidencijos atidarymas dvaro rūmuose (šios šventinės akcijos iniciatoriai ir rėmėjai – Rokiškio verslo klubas) susilaukė gražių atsiliepimų, buvo parodytas LRT televizijos tiesioginiame eteryje, laidose „ Vakaro žinios“, „Panorama“ ir turėtų tapti Rokiškį garsinančia tradicine kultūrine-edukacine švente.

 Surengtos parodos:

- Osvaldo Zvejsalnieks (Latvijos r., Rezeknė) tapybos darbų paroda „Terra vitae“,

- Lietuvos dailininkų sąjungos jungtinė dailės paroda „Šimtmečio portretas“, kurioje buvo eksponuota 28 tapytojų ir 16 skulptorių kūriniai,

- paroda „Dievo garbei“, skirta Šv. apaštalo evangelisto Mato bažnyčios konsekracijos 130-osioms metinėms, kurioje eksponuotos unikalios XVIII-XIX a. bažnytinio paveldo vertybės;

- paroda „Grafai Komorovskiai Rokiškio krašte“, kurioje eksponuota B. M. Komorovskio dovanos bei buvę Kavoliškio dvaro dokumentai, saugomi muziejaus rinkiniuose. Parodą atidarė ir pristatė buvęs Lenkijos prezidentas B. M. Komorovskis;

- XV respublikinė prakartėlių konkursinė paroda , kurioje eksponuota 41 prakartėlė iš 14 Lietuvos rajonų.

 Parodą „Aukštaitiško ornamento melodija“, skirtą Etnografinių regionų metams, muziejus eksponavo Alytaus kraštotyros ir Mažeikių muziejuose. Paroda susilaukė didžiulio dėmesio, jas aplankė per pusantro tūkstančio lankytojų.

**Muziejaus tarybos veikla**

 Vyko 5 muziejaus tarybos posėdžiai. Juose svarstyta:

- 2014 m. muziejaus veiklos ataskaita; 2015 m. muziejaus darbo planas; pasirengimas nacionalinei Muziejų programai „Liaudies meno grožis“; pasirengimas tarptautinei knygų ir tarptautinėms turizmo mugėms.

- Pasiruošimas tradicinei rajono verslininkų bei rokiškėnų dvaro parko talkai; pasirengimas tarptautinei akcijai „Muziejų naktis“; muziejaus struktūra, darbo sutarčių nutraukimas su pensinio amžiaus darbuotojais.

- Pasirengimas Liepos 6-osios – Valstybės dienos, Obelių „Šilo mūšio“ 70-mečio šventėms.

- Pasirengimas Baltų vienybės dienos šventiniams renginiams, pasirengimas tradiciniam Rokiškio klasikinės muzikos festivaliui, projektų teikimas LKT.

- Pasirengimas Kalėdiniams renginiams; muziejaus darbo plano 2016 m. projektas.

 Priimti tarybos nutarimai: patvirtinti muziejų skyrių veiklos ataskaitas, teikti muziejaus direktorės veiklos ataskaitą sav. tarybai, dalyvauti tarptautinėse turizmo ir knygų mugėse, surengti tarptautinę akciją „Muziejų naktis“, organizuoti tradicinę dvaro parko talką, patvirtinti muziejaus struktūrą, rengti šalių susitarimus dėl darbo sutarčių nutraukimo, surengti Liepos 6-osios šventę, organizuoti Obelių „Šilo mūšio“ šventę, organizuoti renginius, skirtus Baltų vienybės dienai, organizuoti klasikinės muzikos festivalį, rengti ir teikti projektus LKT, kitiems fondams, organizuoti Kalėdinių renginių ciklą.

**Bendradarbiavimas**

 Muziejus yra pasirašęs per 50 bendradarbiavimo sutarčių su rajono kultūros, švietimo ir kt. įstaigomis, NVO, verslo įmonėmis, įv. respublikos organizacijomis. Bendradarbiavimas buvo tęsiamas su RKC, rajono sav. Juozo Keliuočio viešąja biblioteka, rajono savivaldybės administracijos Švietimo skyriumi, Rokiškio švietimo centru, raj. švietimo įstaigomis, VšĮ Rokiškio Jaunimo centru, raj. pradinių kl. Mokytojų metodine taryba, Panevėžio kolegija, Skemų soc. globos namais, dailininkų klubu „Roda“, LTS Rokiškio skyriumi, Rokiškio verslo klubu, organizacija „Tyzenhauzų paveldas“, raj. šauliais, iniciatyvine grupe „Istorinė atmintis“, Lietuvos savanorių karių kapų bendrijos Rokiškio skyriumi, Rokiškio dekanato administracija, Vilniaus rokiškėnų klubu „Pragiedruliai“, LMA Lietuvos savivaldybių muziejų bendrija, LDM LIMIS centru, Lietuvos nacionaline filharmonija ir kt.

 Per metus pasirašytos 5 bendradarbiavimo sutartys:

- su atviru jaunimo centru „Baltų ainiai“;

- su Zarasų rajono Sėlių kultūros bendrija „Sėla“;

- su VšĮ Veiklių mamų klubu;

- su Lietuvos mokinių neformaliojo švietimo centru;

- su Lietuvos Respublikos Seimo Kanceliarija.

 Partnerio teisėmis 2015 m. muziejus dalyvavo:

- LMA ir Švietimo ir mokslo ministerijos vykdomame projekte „Muziejus–mokykla –moksleivis. Muziejų ir bendrojo lavinimo mokyklų nacionalinis partnerystės tinklas“ (finansavimas gautas iš Švietimo ministerijos);

- Lietuvos mokinių neformaliojo švietimo centro vykdomo projekto „Ugdymo barjerai ir stebėsenos modelių sukūrimas ir plėtra bendrajame lavinime ir profesiniame mokyme“ veikloje „Pasimatuok profesiją“.

**Edukacinė veikla**

 **2015 m**. muziejuje (ir padaliniuose) lankytojai galėjo dalyvauti 5 edukacinėse programose: „Rokiškio praeitis“, „Senieji amatai“, „Pažinkime Rokiškio dvarų praeitį“, „Etnokultūrinės programos“, „Kalendorinės šventės“; Pagal parengtas 46 edukacines temas pravesti 483 edukaciniai užsiėmimai, kuriuose pabuvojo 14141 lankytojas. (*2013 m. – 560, kuriuose pabuvojo 15584 lankytojai.* *2014 m. – 574, kuriuose pabuvojo 15658 lankytojai*. *2013–2014 m. edukacinių užsiėmimų skaičius išaugęs, nes buvo vykdomas nacionalinis projektas „Muziejus–mokykla–moksleivis“ ir, sudarius sutartis su rajono gimnazijomis, moksleivių grupėms edukaciniai užsiėmimai buvo vedami nemokamai).*



 2015 m. parengtas naujas edukacinis užsiėmimas „Gyvosios archeologijos pamokos“. Užsiėmimus muziejaus istorikai vedė senosios Rokiškio dvarvietės archeologinių tyrinėjimų vietoje. Juose dalyvavo 252 lankytojai.

 Populiariausia programa – „Sūrio kelias“; surengti 254 užsiėmimai, kuriuose pabuvojo 6595 lankytojai.

**Leidybinė veikla**

 2015 m. parengti ir išleisti (finansavimas gautas iš LKT ir rajono savivaldybės):

 1. Katalogas „XV respublikinė prakartėlių paroda“; tiražas 300 vnt., p. 34.;

 2. Katalogas „Verpimo ir audimo įrankių rinkinys Rokiškio krašto muziejuje“; tiražas 300 vnt., p. 112.;

 3. Informacinis leidinukas-žemėlapis „Sėlių palikimas Rokiškio rajone“; tiražas 4500 vnt.;

 4. Informacinis lankstinukas „Kelionių vadovas po Obelių krašto laisvės kovų įamžinimo vietas“; tiražas 400 vnt. ;

 5. Lankstinukas „Obelių šilo kautynės 1945 m. liepos 13 d.“;

 6. Edukacinis sąsiuvinis “Kaip Rokas į Rokiškį atkeliavo arba Roko pasakojimai”; tiražas 800 vnt., p. 24;

 7. 2016 m. kalendorius; tiražas 250 vnt.(*2013 m. – 4 leidinius, 2014 m. – 5 leidinius).*

 Metų eigoje buvo išleisti atvirukai, atvirukų rinkiniai: „Profesoriui Kazimierui Šešelgiui – 100“; „Tapytojai Monikai Bičiūnienei – 105“; „Rimas Zigmas Bičiūnas. Tapybos džiaugsmas“.

 Pagaminti ir platinti informaciniai knygų skirtukai, reklaminiai magnetukai, muziejaus renginių plakatai, afišos, kvietimai, skrajutės ir kt. reklaminiai suvenyrai.

**Muziejaus viešinimas ir svarbiausi apdovanojimai**

 Rokiškio krašto muziejus savo veiklas viešino rajono spaudoje, kitose žiniasklaidos priemonėse.

 Bendradarbiaujant su žurnalistais parengta ir laikraščiuose „Gimtasis Rokiškis“, „Rokiškio Sirena“ paskelbta per 120 straipsnių, 50 informacinių pranešimų.

 Duota interviu spaudai, radijui, televizijai:

 - Lietuvos televizijai tiesioginiam reportažui apie Rokiškio krašto muziejuje saugomą 1918 m. vėliavą ir D. Tubelytės austą kilimą su Lietuvos valstybės simbolika, 2015-02-13.

- Naujienų portalo www.15min.lt žurnalistams apie pokyčius Rokiškio krašto muziejuje per 25 Nepriklausomybės metus. Paskelbta 2015-03-11.

- BTV laidai „Brydės“ apie Gačionių dvarą ir baronus Rozenus.

- Internetiniam naujienų portalui „TEMAinfo“ apie lietuviškų pinigų parodą „Po Vyčio ženklu“. Publikavimo data: 2015-03-11

- Lietuvos radijo laidai „Muzikinis pastišas“ apie Rokiškio rajono muzikinį gyvenimą nuo XIX a. pradžios iki šių dienų, 2015-11-11.

- Žinių radijui tema „Kodėl verta aplankyti Rokiškį“, 2015-11-17.

- Lietuvos radijo laidai „Gimtoji žemė“ apie XV respublikinę prakartėlių parodą, 2015-12-24.

- LRT laidoms „Laba diena, Lietuva“, „Vakaro žinios“, „Panorama‘ (apie kalėdinės sutarties pasirašymą), 2015-12-29.

 Parengtas (aukštaitiška tarme) ir įrašytas pranešimas radijui apie parodą Alytaus kraštotyros muziejuje. Kovo mėn.

 Dalyvauta Vilniaus tarptautinėje turizmo, kelionių ir aktyvaus laisvalaikio parodoje „Adventur“, Rygos tarptautinėje turizmo, kelionių ir aktyvaus laisvalaikio parodoje „Balttour“, Vilniaus knygų mugėje, kuriuose pristatyta ir reklamuota muziejaus veikla, leidyba.

 Rengtos specialios reklaminės akcijos pagrindiniams muziejaus renginiams: sukurtos reklaminės afišos, reklama patalpinta muziejaus internetinėje svetainėje, Facebook profilyje, KTV „Zirzilė“ eteryje, laikraščiuose „Rokiškio Sirena“, „Gimtasis Rokiškis“, portale rokiškietis.lt, Rokiškio turizmo ir tradicinių amatų koordinavimo centro internetiniame puslapyje, LMA internetinėje svetainėje; rengti ir platinti elektroniniai kvietimai, rengti naujienlaiškiai švietimo įstaigoms, laikraščių redakcijoms.

 Rokiškio krašto kultūros žurnale „Prie Nemunėlio“ išspausdinti muziejininkų parengti straipsniai:

- D. Žukauskienė „Kriaunų bažnyčios lobyną atvėrus“, 2015 m. Nr. 1(34).

- M. Mieliauskienė „Svajonė atgyja medyje“, 2015 m. Nr. 1 (34);

- G. Spundzevičienė „Ar etnografinių regionų metai padės išsaugoti tradicinę liaudies kultūrą“, 2015 m. Nr. 1 (34)

- „Projektas „Muziejus-mokykla-moksleivis“ Rokiškio krašto muziejuje“, 2015 m. Nr. 2 (35).

- N. Šniokienė „Rokiškio geležinkelio stoties raidos ypatumai“, 2015 m. Nr. 2 (35).

 LIMIS virtualių parodų svetainėje parengtos ir paskelbtos 7 virtualios parodos apie muziejaus rinkinius.

**Personalo veikla**

**Etatai, darbuotojai:** Muziejuje yra 36,5 etato; darbuotojų – 37, administracijos darbuotojų – 5, muziejininkų –18, kitų darbuotojų – 14.

**Darbuotojų darbo stažas**: 1–3 metai – 10 darbuotojų; 3–10 metų – 15 darbuotojų; virš 10 m. – 12 darbuotojų.

**Išsilavinimas**: aukštasis universitetinis –15 darbuotojų; aukštasis neuniversitetinis – 2; spec. vidurinis – 12; vidurinis – 5;

**Amžius**: iki 30m. – 4; 30–50 m. – 12; 50–65 m. – 17; virš 65 m. – 1.

**Darbuotojų kompetencijų tobulinimas**: metų eigoje dalyvauta 18 seminarų ir mokymų; juose kvalifikaciją kėlė 14 muziejininkų.

**Investicijos**

**Finansavimas gautas 14 projektų.**

**Lietuvos kultūros tarybos finansuoti projektai:**

1. **Tęstinis projektas** ‚Eksponatų tyrimas ir restauravimas“,

2. **Tęstinis projektas** Dviračių žygis „Golgotos keliu“;

3. Pokario pasipriešinimo kovų įprasminimas Rokiškio rajone;

4. Paroda ir prisiminimų vakaras „Dailininkui Rimui Zigmui Bičiūnui – 70“;

5. XV respublikinė prakartėlių konkursinė paroda;

6. Katalogas „Verpimo ir audimo įrankių rinkinys Rokiškio krašto muziejuje“;

7. Edukacinė programa „Tu čia visada laukiamas“;

8. Ekspozicijos „Renesansas ir Apšvietos epocha Rokiškyje“ sukūrimas Rokiškio krašto muziejuje;

9. Rokiškio krašto muziejaus internetinės svetainės papildymas interaktyviomis edukacinėmis programomis;

10. Grafų Tyzenhauzų kultūros kelias;

11. **Tęstinis projektas** Viduramžių turnyras „Roko kalavijas“;

12. **Tęstinis projektas** Rokiškio krašto muziejaus skaitmeninės bibliotekos plėtimas ir informacijos talpinimas;

13. Kūrybinės dirbtuvės „Pažinimo džiaugsmas“.

**Lietuvos kultūros paveldo departamento finansuoti projektai:**

14 „Rokiškio sinagogų vietos įamžinimas“.

 2015 m. iš Lietuvos kultūros tarybos ir Lietuvos kultūros paveldo departamento gauta 55,66 tūkst. Eur; iš Rokiškio savivaldybės – 11,13 tūkst Eur.

 *2013 m. finansavimas gautas 9 projektams – 63800.00 Lt. (18477,00 Eur), iš Rokiškio savivaldybės – 6380.00 Lt. (1847,00 Eur.)*

 *2014 m. finansavimas gautas 11 projektų – 69000.00 Lt (19 983,78 Eur); iš Rokiškio savivaldybės – 6600.00 Lt. (1911,00 Eur.)*



**Finansinė veikla**

**Savivaldybės biudžetas: 334323,00 Eur**., iš jų:

- darbo užmokesčiui ir soc. draudimui – 264415,80 Eur;

- infrastruktūrai išlaikyti – 51,041,22 Eur.

**Specialiųjų programų biudžetas:** **50201,00 Eur.,** iš jų:

**-** darbo užmokesčiui ir soc. draudimui – 7334,88 Eur;

- infrastruktūrai išlaikyti – 1488,91 Eur.;

- ilgalaikiam materialiam turtui įsigyti – 869,00 Eur;

- muziejinėms vertybėms (eksponatams) įsigyti – 1569,00 Eur.

**Valstybės biudžetas:** **71565,95Eur**, iš jų:

- darbo užmokesčiui ir soc. draudimui – 9013,14 Eur. (minimaliai algai padidinti ir kultūros darbuotojų algoms didinti);

- viešųjų darbų programos darbo užmokesčiui – 6887,81 Eur;

- projektams vykdyti – 55000,66 Eur., (iš jų: 688,00 Eur – ilgalaikiam materialiam turtui įsigyti).

**ES biudžetas**: **265,80 Eur**, iš jų:

- projektui „Muziejus, mokykla, moksleivis“ vykdyti – 265,80 Eur.

**Kitas biudžetas**: **10313,92 Eur.,** iš jų:

- viešųjų darbų programos darbo užmokesčiui – 10313,92 Eur.

**Rėmėjų lėšos**: **7174,27 Eur.,** iš jų:

- kitoms paslaugoms ir prekėms – 7174,27 Eur.

**Viešųjų pirkimų ir ūkinė veikla**

 2015 m. buvo vykdomi mažos vertės viešieji pirkimai prekėms ir paslaugoms už 170050,47 Eur. Prekių nupirkta už 42156,86 Eur, paslaugų – 127893,61 Eur. Viešųjų pirkimų būdai: apklausa žodžiu – 154613,29 Eur., apklausa raštu – 15437,18 Eur.

 Vykdyti muziejaus veiklai būtinų prekių ir paslaugų pirkimai: įsigytos specialiosios priemonės muziejaus parko priežiūrai, valymo ir kitos priemonės eksponatų priežiūrai, patalpų valymui.

 Suremontuotas ir parengtas techninei apžiūrai mikroautobusas.

 Atliktas muziejaus vidaus patalpų einamasis remontas ir kt.:

- atnaujinta 1 ekspozicijos salė, nudažyta laiptinė-koridorius (darbai finansuoti iš LKT projekto);

- atnaujinta centrinės laiptinės keramikinė grindų danga (darbai finansuoti iš muziejaus spec. lėšų programos);

- atnaujinta dalis (210 kv. m) medinių tvorų stogo (darbus finansavo raj. verslininkai);

- nusausintas dvaro ansamblio pastato (buvęs ūkvedžio namas) rūsys (darbus finansavo raj. verslininkai);

- įrengtas vaikų žaidimų kambarys, poilsio kambarys lankytojams (finansavimas gautas iš LKT).

 Įrengta saugykla skulptūros darbams saugoti.

 Nuolat stebėta pastatų priešgaisrinė būklė, buvo atliekama priešgaisrinio inventoriaus patikra.

 Prižiūrėta turima kompiuterinė technika, įrengti du nauji informaciniai terminalai muziejaus lankytojams, įsigyta ir įrengta duomenų kaupykla LIMIS programai vykdyti (finansavimas gautas iš LKT, rajono savivaldybės).

 Sistemingai vykdyta muziejaus vandentiekio, nuotekų, šilumos tinklų priežiūra, apskaitos įrenginių patikra.

 Nuolat vykdyta muziejaus teritorijos (20 ha) priežiūros ir tvarkymo darbai: šalinti savaiminiai parko krūmai, jų atžalos, šalinti nuvirtę, avariniai medžiai, šienautos pievos, pjauta ir tręšta parko veja, grėbti ir šalinti lapai, šiukšlės, pasodintos ir prižiūrėtos vienmečių gėlių klombos, rožynas, prižiūrėti takai, valytas sniegas.

 Organizuota verslininkų ir rokiškėnų talka dvaro parkui tvarkyti: rajono verslininkai, įmonės ir organizacijos nemokamai skyrė techniką avariniams ir pažeistiems parko medžiams, jų kelmams šalinti, šakoms tvarkyti ir smulkinti, lapams išvežti, pievoms šienauti. Atvežta 45 t. žvirgždo ir skaldos, ji išskirstyta dvaro ansamblio takuose. Per 200 žmonių dirbo parko tvarkymo darbus.

 Ne vienerius metus muziejus susiduria su problemomis tvarkant ir prižiūrint dvaro parką, nes žymiai sumažintos lėšos viešųjų darbų programai neleidžia priimti reikalingo skaičiaus žmonių parko priežiūros darbams. Muziejus tvarko ir prižiūri per 20 ha ploto teritoriją. Didelė problema – nušienauti parko pievas, išvežti sugrėbtus lapus, medžių šakas, atlikti kt. darbus, nes spec. technikos muziejus neturi, o samdyti spec. transporto priemones nėra skiriamas finansavimas. Šią problemą jau keletą metų padeda išspręsti rėmėjai: UAB „Ivabaltė“ sezono metu keletą kartų įmonės technika nušienauja didžiąją dalį parko pievų; UAB „Rokvesta“ padeda išvežti sugrėbtus lapus; J. Smalinsko individuali įmonė – pašalinti medžių šakas, Rokiškio kelių tarnyba – medžių kelmus; nemažą paramą suteikia kitos rajono verslo įmonės, verslininkai.